

Μαρούσι, 7-2-2018

Αρ. Πρωτ.: 35

**ΠΡΟΣ:**

Τουριστικά Γραφεία

**ΚΟΙΝ.:**

Δ/νση Δ/θμιας Εκπ/σης Β’ Αθήνας.

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ**

**Δ/ΝΣΗ Δ/ΘΜΙΑΣ ΕΚΠ/ΣΗΣ Β΄ ΑΘΗΝΑΣ**

**ΠΡΟΤΥΠΟ ΓΕΝΙΚΟ ΛΥΚΕΙΟ ΑΝΑΒΡΥΤΩΝ**

Λ .Κηφισίας 184,

14562 Κηφισιά

Τηλ.: 2108012944

FAX: 2106233215

Email: [mail@lyk-peir-anavr.att.sch.gr](mailto:mail@lyk-peir-anavr.att.sch.gr)

Ιστοσελίδα : http://lyk-peir-anavr.att.sch.gr

**ΘΕΜΑ: Πρόσκληση εκδήλωσης ενδιαφέροντος και υποβολής οικονομικής προσφοράς για την διοργάνωση πολυήμερης εκπαιδευτικής επίσκεψης των μαθητών της Β΄ Τάξης και εκπαιδευτικών του Προτύπου Γενικού Λυκείου Αναβρύτων στα ΧΑΝΙΑ, στο πλαίσιο του αναλυτικού προγράμματος.**

Το Σχολείο μας προτίθεται να διοργανώσει πολυήμερη εκπαιδευτική εκδρομή των μαθητών της Β΄ Τάξης. Καλούμε, σύμφωνα με το άρθρο 13 της Υ.Α 33120/ΓΔ4/28–02–2017 του ΥΠΠΕΘ (ΦΕΚ 681/06–03–2017) με θέμα «Εκδρομές – Εκπαιδευτικές επισκέψεις μαθητών και μαθητριών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας» τα ενδιαφερόμενα τουριστικά γραφεία να καταθέσουν με εκπρόσωπό τους ή με courier ή σε ηλεκτρονική μορφή, στο γραφείο του Διευθυντή του Σχολείου μέχρι την **Τετάρτη 21 Φεβρουαρίου και ώρα 11:00 π. μ.**, κλειστές οικονομικές προσφορές σύμφωνες με την παραπάνω Υ.Α. καθώς και με τα παρακάτω στοιχεία και προδιαγραφές:

|  |  |  |
| --- | --- | --- |
| 1 | ΣΧΟΛΕΙΟ | **ΠΡΟΤΥΠΟ ΓΕΝΙΚΟ ΛΥΚΕΙΟ ΑΝΑΒΡΥΤΩΝ** |
| 2 | ΠΡΟΟΡΙΣΜΟΣ - ΗΜΕΡΟΜΗΝΙΑ ΑΝΑΧΩΡΗΣΗΣ ΚΑΙ ΕΠΙΣΤΡΟΦΗΣ | **Ευρύτερη περιοχή των νομών ΧΑΝΙΩΝ, ΡΕΘΥΜΝΟΥ και ΗΡΑΚΛΕΙΟΥ**  **Πέμπτη 19/4/2018 – Τρίτη 24/4/2018.**  **(3 διανυκτερεύσεις στην πόλη των Χανίων και 2 διανυκτερεύσεις εν πλω από και προς την Κρήτη)** |
| 3 | ΠΡΟΒΛΕΠΟΜΕΝΟΣ ΑΡΙΘΜΟΣ ΣΥΜΜΕΤΕΧΟΝΤΩΝ (ΜΑΘΗΤΕΣ-ΚΑΘΗΓ.) | **78-88 μαθητές + 5 συνοδοί καθηγητές**. |
| 4 | ΜΕΤΑΦΟΡΙΚΟ ΜΕΣΟ - ΠΡΟΣΘΕΤΕΣ ΠΡΟΔΙΑΓΡΑΦΕΣ | * Χώρος του λυκείου – Λιμάνι Πειραιά: **Πούλμαν** * Διαδρομή Πειραιάς – Κρήτη: **καράβι** * Στην ευρύτερη περιοχή των νομών Ηρακλείου, Ρεθύμνου και Χανιών: **Πούλμαν** * Διαδρομή Κρήτη - Πειραιάς: **καράβι** * Πειραιάς – χώρος σχολείου: **πούλμαν.**   Τα πούλμαν να είναι σε αρίστη κατάσταση – δεν θέλουμε διώροφο πούλμαν - κλιματιζόμενα, να πληρούν όλες τις προδιαγραφές ασφαλείας σύμφωνα με την κείμενη νομοθεσία και να είναι σε αποκλειστική διάθεση μας καθ όλη τη διάρκεια της εκδρομής και όλο το εικοσιτετράωρο με έμπειρους οδηγούς, εφοδιασμένους με όλα τα προβλεπόμενα από τον νόμο έγγραφα. Η διαδρομή Πειραιά Κρήτη μπορεί να πραγματοποιηθεί με δρομολόγιο και στα δύο κεντρικά λιμάνια του νησιού, στο Ηράκλειο ή στα Χανιά. |
| 5. | ΠΡΟΔΙΑΓΡΑΦΕΣ   * ΚΑΤΑΛΥΜΑΤΟΣ   ΔΩΜΑΤΙΩΝ   * ΣΙΤΙΣΗΣ | **Ξενοδοχείο 4\*\*\*\*** ή **5\*\*\*\*\***, εντός της πόλης των Χανίων ή πλησίον αυτής .  **Για τους μαθητές:** δωμάτια δίκλινα ή τρίκλινα, χωρίς την προσθήκη επιπλέον κρεβατιού. Σε περίπτωση που τυχόν τρίκλινο δωμάτιο προκύπτει με την προσθήκη επιπλέον κρεβατιού σε δίκλινο, αυτό να αναφέρεται στην προσφορά. Στα καράβια όλοι οι μαθητές να διαθέτουν κλίνη σε καμπίνα.  **Για τους καθηγητές:** δωμάτια μονόκλινα.  **Πρόγευμα** & **Δείπνο** σε μπουφέ εντός του ξενοδοχείου, όμοιο με των υπολοίπων πελατών, ιδιαίτερης σύστασης και ποιότητας που να αρμόζει σε μαθητές . |
| 6. | **ΕΝΔΕΙΚΤΙΚΟ ΠΡΟΓΡΑΜΜΑ** | **1η Ημέρα:** Συγκέντρωση  το απόγευμα στο σχολείο και αναχώρηση για το λιμάνι του Πειραιά. Επιβίβαση στο πλοίο, τακτοποίηση και εν πλω διανυκτέρευση με προορισμό τα Χανιά.  **2η ημέρα:** Άφιξη στη πόλη των Χανίων και περιήγηση στη δημοτική αγορά στα νότια τείχη της πόλης, επίσκεψη στο ενετικό φρούριο Piatta forma. Το μεσημέρι άφιξη στο ξενοδοχείο τακτοποίηση των μαθητών και στη συνέχεια επίσκεψη της παλαιάς πόλης και του λιμανιού της πόλης των Χανίων.  **3η ημέρα:** Επίσκεψή στην χώρα των Σφακιών και γεύμα σε ταβέρνα περιοχής , στην συνέχεια επιστροφή στην πόλη και επίσκεψη στους τάφους των Βενιζέλων.  **4η ημέρα:** Αναχώρηση για το Ρέθυμνο και επίσκεψη στη Μονή Αρκαδίου. Στη συνέχεια γνωρίσουμε τη Λότζα (λέσχη) και τη Μεγάλη Πόρτα, μια από τις πύλες που απέμειναν από την Ενετική Οχύρωση του 1540-1570. Το απόγευμα επιστροφή στο ξενοδοχείο.  **5η ημέρα:**  Αναχώρηση για Ηράκλειο, επίσκεψη στο ενυδρείο και στον αρχαιολογικό χώρο της Κνωσού. Βόλτα στη πόλη του Ηρακλείου και το βράδυ επιβίβαση στο καράβι με προορισμό τον Πειραιά.  **6η ημέρα:** Άφιξη το πρωί στο λιμάνι του Πειραιά. Επιβίβαση στο πούλμαν και μεταφορά των μαθητών στο χώρο του σχολείου.  Σε περίπτωση που η άφιξη στο νησί γίνει στο λιμάνι του Ηρακλείου το πρόγραμμα της πρώτης και της πέμπτης ημέρας αντιστρέφονται. |
| 7. | ΥΠΟΧΡΕΩΤΙΚΗ ΑΣΦΑΛΙΣΗ ΔΙΟΡΓΑΝΩΤΗ | ΝΑΙ |
| 8 | ΠΡΟΣΘΕΤΗ ΑΣΦΑΛΙΣΤΙΚΗ ΚΑΛΥΨΗ ΕΞΟΔΩΝ ΣΕ ΠΕΡΙΠΤ. ΑΤΥΧ/ΤΟΣ Ή ΑΣΘΕΝΕΙΑΣ1 | ΝΑΙ |
| 9 | ΤΕΛΙΚΗ ΣΥΝΟΛΙΚΗ ΤΙΜΗ ΟΡΓΑΝΩΜΕΝΟΥ ΤΑΞΙΔΙΟΥ ΣΥΜΠ/ΝΟΥ ΤΟΥ Φ.Π.Α. | ΝΑΙ |
| 10 | ΕΠΙΒΑΡΥΝΣΗ ΑΝΑ ΜΑΘΗΤΗ ΣΥΜΠ/ΝΟΥ ΤΟΥ Φ.Π.Α. | ΝΑΙ |
| 11 | ΚΑΤΑΛΗΚΤ. ΗΜ/ΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΑΣ | Τετάρτη 21/2 και ώρα 11:00 π.μ. στο γραφείο του Διευθυντή. |
| 12 | ΗΜ & ΩΡ. ΑΝ. ΠΡΟΣΦ. | Τετάρτη 21/2 και ώρα 11:10 π.μ. στο γραφείο του Διευθυντή. |

Σε όλη τη διάρκεια του ταξιδιού θα συνοδεύει την ομάδα μαθητών – καθηγητών ένας (1) Αρχηγός εκδρομής του τουριστικού γραφείου. Η ξενάγηση στο χώρο της Κνωσού θα γίνει από πιστοποιημένο ξεναγό και η αμοιβή του να συμπεριλαμβάνεται στην προσφορά. Στην περίπτωση που για την είσοδο σε χώρο ξενάγησης υπάρχει τιμή αυτή, θα διευκρινίζεται στην προσφορά. Οι προσφορές κατατίθενται στο σχολείο σε **κλειστό φάκελο με επισυναπτόμενα τα απαραίτητα δικαιολογητικά σε πρωτότυπη μορφή. Η προσφορά σε ηλεκτρονική μορφή απαραίτητα να περιέχει το σύνολο των απαιτουμένων εγγράφων κλειδωμένα.**

Επίσης με κάθε προσφορά κατατίθεται από το ταξιδιωτικό γραφείο **απαραιτήτως** :

* **Υπεύθυνη Δήλωση** ότι διαθέτει βεβαίωση συνδρομής νομίμων προϋποθέσεων λειτουργίας τουριστικού γραφείου, σε ισχύ μέχρι το πέρας της εκδρομής.
* **Συμβόλαιο** **Ασφάλισης Ευθύνης** διοργανωτή.
* **Συμβόλαιο** **ομαδικής και ατομικής ασφάλισης** όλων των μετακινουμένων μαθητών και εκπαιδευτικών, καθώς επίσης να υπάρχει και πρόσθετη Ασφάλιση κάλυψης εξόδων σε περίπτωση ατυχήματος ή ασθένειας, καθώς επίσης διασφάλιση πλήρους ιατροφαρμακευτικής περίθαλψης μαθητών και καθηγητών.
* **Υπεύθυνη δήλωση** ότι το τουριστικό γραφείο αποδέχεται ποινική ρήτρα σε περίπτωση αθέτησης των όρων του συμβολαίου από την πλευρά του, καθώς και την επιστροφή όλων των χρημάτων στην περίπτωση μη πραγματοποίησης της εκδρομής λόγω ανωτέρας βίας (πχ φυσικές καταστροφές κτλ)

Το σχολείο επιφυλάσσεται να ελέγξει **μετά** την επιλογή του τουριστικού γραφείου που θα αναλάβει την εκδρομή:

* Την **ορθότητα** και την **ισχύ** των συμβολαίων του, μέσω του σωματείου **ΗΑΤΤΑ**.
* Η επιβεβαίωση της κράτησης των εισιτηρίων στις ακτοπλοϊκές εταιρείες στο όνομα του Λυκείου των Αναβρύτων.
* Την επιβεβαίωση της κράτησης των δωματίων στο προτεινόμενο ξενοδοχείο για το Λύκειο των Αναβρύτων.

**Θα ληφθούν υπόψη μόνον όσες προσφορές πληρούν στο ακέραιο τις ως άνω προδιαγραφές**. Όλες οι προσφορές θα ανοιχτούν και θα αξιολογηθούν από την αρμόδια επιτροπή του σχολείου, όπως προβλέπεται από τις κείμενες διατάξεις. «***Η αξιολόγηση των προσφορών θα γίνει με κριτήρια όχι μόνο οικονομικά αλλά και ποιοτικά, ασφάλειας και οργάνωσης. Θα συνεκτιμηθούν η πληρότητα του φακέλου προσφοράς, η ποιότητα των παρεχομένων υπηρεσιών (σχέση προσφερομένων υπηρεσιών και τιμής), η φερεγγυότητα και η αξιοπιστία του τουριστικού γραφείου καθώς και η πλήρη τήρηση των όρων της προκήρυξης***». Το πρακτορείο που θα επιλεγεί, για τη διοργάνωση της εκδρομής θα ειδοποιηθεί τηλεφωνικά αμέσως μετά την σύνταξη σχετικού πρακτικού. Πριν την υπογραφή της σχετικής σύμβασης, το επιλεγόμενο πρακτορείο θα πρέπει να καταθέσει στο σχολείο αποδεικτικό κράτησης των δωματίων στο προτεινόμενο ξενοδοχείο για τους μαθητές και τους συνοδούς καθηγητές. Υποβολή ένστασης, από τους έχοντες έννομο συμφέρον, μπορεί να γίνει εντός τριών (3) ημερών από την ανάρτηση του πρακτικού επιλογής.

**Τρόποι πληρωμής:** Την ημερομηνία υπογραφής της σύμβασης (ιδιωτικό συμφωνητικό) θα καταβληθεί ως προκαταβολή το 40% του συνολικού ποσού της εκδρομής, το υπόλοιπο ποσό έως το 70% του συνολικού ποσού θα καταβληθεί πριν την αναχώρηση. Η τελευταία δόση επέχει μορφή ποινικής ρήτρας και θα καταβληθεί αμέσως μετά την επιστροφή και σε συνάρτηση με την καλή εκτέλεση της εκδρομής. Επισημαίνεται η ανάγκη για την απόλυτη τήρηση των προαναφερθέντων.

Ο Διευθυντής

Λεωνίδας Μάντζος PhD, MSc, MEd